kardosdrur/scandi-wiki huggingface dataset:
CAcert

CAcert er en bruger-drevet certifikat autoritet som udsteder gratis offentlig nøgle certifikater til den generelle offentlighed. De fleste andre certifikat autoriteter er kommercielle foretagender, som sælger deres certifkater med store årlige abonnementsudgifter. Mere end 39'000 brugere har fået deres identitiet verificeret, og CAcert har udstedt over 150'000 certifikater pr. september 2006.

Noter og referencer

Eksterne henvinsninger 
 CAcert International
 Uofficiel FAQ

Kryptografi
Jacob Olesen

Jacob Olesen (født 1. februar 1981) er en tidligere dansk fodboldspiller, der spillede angriber.

Karriere

Viborg FF 
Jacob Olesen kom til Viborg FF fra SønderjyskE i januar 2006. I de første måneder af sæsonen 2006-07, var Olesen Viborg FFs topscorer med 5 mål, alle på hovedstød. Han fik en slem skade i venstre ankel i en oktober kamp mod Vejle BK, og var ude i resten af daværende sæson. I sæsonen 2007/08 var han tilbage på banen.

Kolding FC 
I sommeren 2008 skiftede Olesen til Kolding FC på en 2½ årig aftale. Han forlod dog klubben et halvt år senere, da han følte at han trængte til en pause fra fodbolden. Han fik derfor ophævet sin kontrakt med klubben i december 2008.

Eksterne henvisninger 
 Jacob Olesen, all-time Superstats.dk

Referencer 

Fodboldspillere fra Danmark
Fodboldspillere fra Viborg FF
Fodboldspillere fra SønderjyskE
Fodboldspillere fra Kolding FC
Fodboldspillere fra Vejle Boldklub
Personer fra Haderslev
Midtjyske Motorvej

Midtjyske Motorvej er en motorvej mellem Motorvejskryds Vejle og Herning N. Motorvejen indgår i Primærrute 18. 

Midtjyske Motorvej åbnede i etaper mellem 2006 og 2014. Endnu resterer en udbygning af motortrafikvejen nord om Herning til motorvej, så Midtjyske Motorvej kan kobles direkte til Holstebromotorvejen.

Forløb 

Motorvejen begynder ved Motorvejskryds Vejle, som forbinder både Primærrute 13 og 18 med Østjyske Motorvej E45. Herfra følger den Midtjyske Motorvej forbi Ølholm, Brande, Arnborg til Herning N. På delstrækningen mellem Motorvejskryds Vejle og Ølholm løber den sammen med Primærrute 13, og mellem Tørring og Give løber den sammen med Primærrute 30. Ved Herning løber den sammen med Primærrute 12 og 15. Ved ophøret af Herningmotorvejen ved Sundsvej nordøst for Herning fortsætter Primærrute 18 videre på 9,5 km lang motortrafikvej nord om Herning, hvorefter den fortsætter ind på Holstebromotorvejen. 

Det er ikke afgjort, om den 9,5 km lang motortrafikvej nord om Herning skal udbygges til motorvej.

Historie 
Folketinget vedtog i 1996 en projekteringslov for udbygning af Primærrute 18 Vejle–Herning–Holstebro til motorvej eller motortrafikvej. Formålet hermed var at styrke den regionale tilgængelighed og koble Midt- og Vestjylland op på de overordnede motorvejsforbindelser. Loven besluttede også, at Brande Omfartsvej skulle anlægges som motortrafikvej. I 1998 besluttedes det, at der skulle anlægges en motortrafikvej mellem Ølholm og Riis, og i 1999 besluttedes det, at der skulle anlægges en motortrafikvej nord og øst om Herning til den under anlæg værende Brande Omfartsvej. 

I 2002 ændredes strategi, således at Primærrute 18 skulle anlægges som motorvej mellem Vejle og Herning. Det medførte i første omgang, at Folketinget i 2002 besluttede, at strækningen fra Herning N (frakørsel 15) til Brande N skulle anlægges som motorvej i stedet for motortrafikvej. Folketinget besluttede i 2004, at strækningen mellem Brande S og Riis skulle anlægges som motorvej. I 2006 besluttedes det, at anlægge en motorvej mellem Vejle og Ølholm og at motortrafikvejen mellem Ølholm og Riis skulle udbygges til motorvej. Endelig i 2010 blev det besluttet, at udbygge motortrafikvejen Brande Omfartsvej til motorvej. 

Anlægsarbejdet ved Herning begyndte i 2002 og i 2006 åbnede motorvejen øst om Herning og motortrafikvejen nord om Herning for trafik i 2006. I 2014 stod Midtjyske Motorvej færdig mellem Vejle og Herning.

I marts 2019 indgik den daværende regeringen (Venstre, Liberal Alliance og Det Konservative Folkeparti) og Dansk Folkeparti en trafikaftale, som bl.a. ville udbygge den 9,5 km lange motortrafikvej nord om Herning til motorvej i forlængelse af Midtjyske Motorvej. Ved folketingsvalget i juni 2019 skiftede regeringen til Socialdemokratiet, som ikke var bundet af trafikforliget. Da der ikke længere fandtes et flertal bag trafikforliget, meddelte den nye trafikminister Benny Engelbrecht umiddelbart efter folketingsvalget, at trafikforliget skal genforhandles.

Etaper

Se også 
 Motorveje i Danmark
 Primærrute 12
 Primærrute 15
 Primærrute 18
 Primærrute 30

Kilder / eksterne henvisninger 

Motorveje i Danmark
Sasho Petrovski

Sasho Petrovski (født 5. marts 1975) er en tidligere australsk fodboldspiller med makedonske aner.

Petrovski South Coast Wolves, NSW Premier Leaguei Hyundai A-League. Han har æren af at have scoret det kun andet hattrick i A-League, en dag efter det første var scoret. I den gamle nationale fodboldrække, spillede Petrovski 94 kampe og scorede 47 mål.

Han spillede for Viborg FF i den danske Superliga, og har spillet to kampe for det australske landshold. Han fik sin landsholdsdebut mod Japan i 2001 og scorede sit første landsholdsmål i Asian Cup kvalifikationen mellem Australien og Kuwait på Aussie Stadium den 16. august 2006.

Den 5. januar 2007 blev det afsløret, at Sasho Petrovski ville blive genforenet med Sydney FC manager Pierre Littbarski i den japanske 2. divisions klub Avispa Fukuoka når den nuværende A-League sæson sluttede. Aftalen faldt til jorden pga. for mange udenlandske spillere i truppen. Så skrev han under med Central Coast Mariners FC den 12. februar 2007.

I 2009 kunne han ikke blive enige med Mariners om en forlængelse og han skiftede til A-League-klubben Newcastle Jets på en 2-årig i kontrakt den 3. februar 2009.

Efter at kontrakten med Newcastle udløb i 2011, skiftede Petrovski til South Coast Wolves FC der på daværende tidspunkt spillede i Australiens næstebedste liga, NSW Premier League.

Eksterne henvisninger 

 Spillerprofil på Central Coast Mariners hjemmeside

Referencer 

Fodboldspillere fra Australien
Fodboldspillere fra Viborg FF
The Uplift Mofo Party Plan

The Uplift Mofo Party Plan er et rockalbum af Red Hot Chili Peppers udgivet i 1987.

Medvirkende 
 Anthony Kiedis – vokal
 Michael "Flea" Balzary – bas
 Hillel Slovak – guitar
 Jack Irons – trommer

Spor 
 "Fight Like A Brave"
 "Funky Crime"
 "Me & My Friends"
 "Backwoods"
 "Skinny Sweaty Man"
 "Behind The Sun"
 "Subterranean Homesick Blues"
 "Special Secret Song Insine"
 "No Chump Love sucker"
 "Walkin' On Down The Road"
 "Lovetriology"
 "Organic Anti-Beat Box Band"

Uplift Mofo Party Plan
Uplift Mofo Party Plan
Svendborgmotorvejen

Svendborgmotorvejen er en motorvej, der løber fra Odense til Svendborg på Fyn. Den er en del af Primærrute 9, der går fra Odense til Svendborg og videre til Spodsbjerg på Langeland, Sakskøbing på Lolland og Nykøbing F på Falster.

Motorvejens første etape blev åbnet 16. september 2006, mens den sidste etape blev åbnet den 26. juni 2009.

Forløb 
Motorvejen begynder umiddelbart syd for den rundkørsel, hvor [Ring 3] fra nord møder Sekundærrute 301 Ørbækvej. Umiddelbart syd for rundkørslen begynder Primærrute 9 som motorvej i form af den 4 sporede Svendborgmotorvejen. Herefter krydser Svendborgmotorvejen E20 Fynske Motorvej i motorvejskryds Odense, der er et komplet kløverbladsanlæg. Svendborgmotorvejen fortsætter frem til Svendborg. Undervejs er der forbindelse til Primærrute 43 mod Faaborg ved Årslev, Sekundærrute 323 mod Assens og Ørbæk ved Ringe, Primærrute 8 mod Faaborg og Nyborg ved Kværndrup, Primærrute 44 mod Faaborg og Sekundærrute 163 mod Nyborg ved Svendborg. I Svendborg munder motorvejen ud i Sundbrovej, der fører til Svendborgsundbroen og videre til Tåsinge.

Historie 
Grundlaget for at udbygge Primærrute 9 er den politiske aftale i 1986 om den faste forbindelse over Storebælt. Man blev enige om, at færgeforbindelsen mellem Fyn (Langeland) og Lolland skulle bevares, efter den faste forbindelse over Storebælt var etableret. Samtidig besluttede man, at Primærrute 9 skulle udbygges til en højklasset vejforbindelse. Folketinget vedtog i maj 1996 en lov om projektering af en motorvej eller motortrafikvej mellem Odense og Svendborg. Der blev både udarbejdet projekter for en motorvej eller motortrafikvej og for en udbygning af den eksisterende Primærrute 9. Ud fra disse forslag vedtog Folketinget i 1999, at Primærrute 9 mellem Odense og Svendborg, i alt 35 km, skulle anlægges som en 4-sporet motorvej.

Den 2. oktober 2002 tog daværende amtsborgmester Jan Boye det første spadestik ved Odense, og den 16. september 2006 åbnede de første ca. 19 km motorvej fra Odense til nord for Kværndrup. Den 21. juni 2007 åbnede yderligere ca. 2 km motorvej frem til tilslutningsanlægget til Primærrute 8's forlægning nord om Trunderup lidt nord for Kværndrup. De sidste 14 kilometer motorvej, mellem Kværndrup og Svendborg, blev taget i brug i juni 2009, omend trafikanterne slutningen af december 2007 kunne køre på en stadig større del af strækningen, dog i perioder kun i et spor.

Se også 
 Motorveje i Danmark
 Primærrute 9

Referencer 

Motorveje i Danmark
Vejdirektoratet

Vejdirektoratet er en del af Transportministeriet. Vejdirektoratet har ansvaret for statsvejnettet, som består af motorveje, en række hovedlandeveje og mange af landets broer – i alt cirka 3.800 km vej.

Statsvejnettet udgør kun ca. fem procent af det samlede offentlige vejnet på knap 75.000 km, men næsten halvdelen af al trafik i Danmark bliver afviklet på statsvejene.

For at sikre en samlet og gennemtænkt infrastruktur samarbejder Vejdirektoratet med en lang række myndigheder og med vejsektoren og kommunerne.

Opgaver 

Vejdirektoratets arbejde består primært af tre elementer:
 Planlægning
 Anlæg og drift
 Trafikafvikling og -ledelse

Planlægning 
I planlægningen af vejene er det Vejdirektoratets ambition, at skabe løsninger, der ikke belaster omgivelserne unødigt, men får både privatbilismen og den kollektive trafik til at fungere sammen.
 
Som grundlag for planlægningen indsamles og bearbejdes data om trafik, sikkerhed og miljø.

Anlæg og drift 
Når veje og broer anlægges og driftes, er målet at skabe sikre og velfungerende løsninger, der samtidig er bæredygtige og økonomisk ansvarlige.

Vejdirektoratet bygger ikke selv vejene og broerne. Alle opgaver udbydes i konkurrence og løses af private leverandører og entreprenører.

Trafikafvikling og -ledelse 

Når vejene først er anlagt, fortsættes arbejdet med at sikre optimal udnyttelse af dem. Trafikanterne guides igennem trafikken, så de kan komme nemt og sikkert frem.

For at sikre et optimalt trafikflow gøres der blandt andet brug af intelligent trafikinformation, både på vejen og på de elektroniske platforme. Vejdirektoratet samarbejder på tværs af sektoren, så statsveje og kommuneveje indgår i et effektivt samspil.

Se også 
 Traffic Message Channel (RDS-TMC)
 Trafiktårn Øst

Eksterne henvisninger 

 Vejdirektoratets hjemmeside
 Trafikstatistik

Noter 

Danske styrelser
Transport i Danmark
Henning Primdahl

Henning Primdahl (1971 i Randers) er en fiktiv sportsdirektør, der optræder i programmet Team Easy On, der er indslag i det danske satireprogram Drengene fra Angora. Han bliver spillet af komikeren Rune Tolsgaard.

Primdahl er sportsdirektør på cykelholdet Team Easy On, der består af ham, bjergrytteren Bobby Olsen, der også er holdkaptajn og den hollandske sprinter Pim de Keysergracht. Ligesom resten af cykelholdet er Henning meget naiv. Han tror selv at de kan vinde Tour de France ved at træne to gange om ugen, og drikke kaffe og spise wienerbrød. Henning gør forskel på sine ryttere, hvor han har Pim som favorit og kører hårdt på Bobby.

Henning voksede op i Randers i 1970'erne, alene sammen med sin mor, da hans far havde forladt familien da han ikke var særlig gammel (Henning har ikke haft nogen kontakt med ham siden, hvilket han har det fint med). Henning besluttede sig for at få en tidlig karriere i erhvervslivet og gik ud af 7. klasse i 1984. Han begyndte at sælge lædersko i en lokal butik. Da han blev ældre lærte han Bobby – der kom fra Hammel men boede i Randers – at kende. Da Henning på et tidspunkt tog en tur til Red Light District i Amsterdam, mødte han Pim, der var søn til én af områdets prositurerede som han var blevet betjent af. I 2001 Startede Henning et cykelhold, hvor han ansatte Bobby og Pim som ryttere. Så blev han ringet op af kondomfirmaet Easy On, som tilbød 15.000 kroner i sponsorat til cykelholdet. De skulle derfor også kalde holdet for: Team Easy On.

Figuren er set som et eksempel på social satire, hvor der gøres grin med sociale tabere.

Fodnoter 

Tv-seriefigurer
Fiktive personer fra Danmark
RDS-1

РДС-1, RDS-1 (amerikansk betegnelse Joe-1) var den første sovjetiske prøvesprængning af et kernevåben.
RDS-1 blev bragt til sprængning den 29. august 1949 kl. 07:00 (lokal tid) på testområdet ved Semipalatinsk i Kasakhstan. Fire år tidligere havde amerikanerne med trinitytesten (den 16. juli 1945) foretaget verdens første prøvesprængning af et kernevåben.
Lige som den amerikanske Trinity-bombe (og Fat Man, Nagasaki) var RDS-1 en implosionsbombe, der baserede sig på plutonium som det fissile materiale.
RDS-1 havde en sprængkraft svarende til 22 kilotons TNT, hvilket også er sammenligneligt med både Trinity-bombens og Fat Mans sprængkraft.

Prøvesprængningen af RDS-1 kom som noget af et chok for USA, hvis efterretningstjeneste havde troet, at Sovjetunionen endnu var år fra at have et funktionelt kernevåben.

Prøvesprængningen fik kodenavnet Первая молния (Pervaja molnija) (da.: første lynild, en.: First Lightning). Navnet på bomben, RDS-1, var egentlig en betydningsløs typebetegnelse Reaktivnyj Dvigatel Specialnyi (da.: Særlige raketmotor), men ansatte ved projektet fandt hurtigt på flere mulige betydninger, blandt de mest populære var Reaktivnyj Dvigatel Stalina (da.: Stalins raketmotor) og Rossija Delaet Sama (da.: Rusland gør det alene).

Eksterne links 
 Om Joe 1 på NuclearWeaponArchive.org
 http://www.atomicmuseum.com/tour/coldwar.cfm 
 http://www.kazakhembus.com/Nuc_gp.html 

Kernevåben
Esbjergmotorvejen

Esbjergmotorvejen er en motorvej i Jylland mellem (Kolding Vest – Esbjerg Syd) og er en del af E20.

Motorvejen blev færdiggjort i 1998, og går bl.a. forbi Esbjerg Lufthavn, hvortil der siden 2012 er afkørsler i begge retninger.

Ved trafikforliget den 29. januar 2009 blev man enige om at lave en ca. 3 km omfartsvej syd om Esbjerg, så den tunge trafik der kom fra Esbjergmotorvejen og skulle ned til Esbjerg Havn, ikke skulle køre igennem Esbjerg for at komme der ned. Omfartsvejen stod færdig den 21 juni 2012.

Historie

Se også 
 Motorveje i Danmark
 Europavej E20

Kilder 

Motorveje i Danmark
Soka Gakkai International

Soka Gakkai International (SGI) arbejder for fred, uddannelse og kultur baseret på Nichiren Daishonins buddhistiske filosofi.
SGI er i FN repræsenteret som Ngo'er, og der findes lokale foreninger i 190 lande (2007).
SGIs præsident Daisaku Ikeda modtog i 1983 FNs fredspris for sit arbejde sidst i 1970’erne for at mindske spændingerne mellem Sovjetunionen og Kina.
Soka Gakkai er japansk og betyder ’værdiskabende forening’.

Se også 
 SGI-Danmark

Eksterne henvisninger 
 Soka Gakkai International
 SGI-Danmark

Buddhisme
Ngo'er
Sydmotorvejen

Sydmotorvejen (M30) er en motorvej på Sjælland, Falster og Lolland. Den går fra Ølby til Rødbyhavn og er en del af europavejene E47 og E55. Den udgør vejdelen af den danske del af Fugleflugtslinjen.

Motorvejen går over Farøbroerne som åbnede i 1985 og går gennem Guldborgsundtunnelen til Lolland.Motorvejen ender i Rødbyhavn, hvorfra der er færgeforbindelse med Scandlines til Puttgarden i Tyskland.

Historie

Se også 
 Motorveje i Danmark
 Europavej E47
 Europavej E55
 Primærrute 9

Eksterne henvisninger 
 http://www.trafikken.dk/wimpdoc.asp?page=document&objno=77053 
 http://www.vejdirektoratet.dk/dokument.asp?page=document&objno=238598[ Vejdirektoratet: M30-Sydmotorvejen] 

Motorveje i Danmark
Ricky Gervais

Ricky Dene Gervais (født 25. juni 1961) er en engelsk komiker, der blandt andet stod bag tv-serien The Office, som han skrev og instruerede sammen med sin ven Stephen Merchant, og hvori han selv spillede hovedrollen som den uduelige, men meget selvoptagede mellemleder David Brent. Senere fulgte tv-serien Extras. Ricky Gervais er også kendt for at have opdaget Karl Pilkington. Ricky står bag tv-serien Derek, som Karl Pilkington også er med i.

Filmografi

Film

Television

Computerspil

Stand-up specials

Referencer

Eksterne henvisninger 

 rickygervais.com
 

Skuespillere fra England
Manuskriptforfattere fra England
Komikere fra England
Ateister
Montecristo

Montecristo er en italiensk ø i det Tyrrhenske hav ud for Toscanas kyst. Øen har et areal på 10,4 km². Den har ingen faste beboere; men der er dog altid udstationeret to eller flere medarbejdere fra det italienske Corpo Forestale, som er en slags naturkorps med politimyndighed. Det højeste punkt er Monte della Fortezza, 645 m.o.h.

Montecristo er naturpark med meget begrænset adgang. Der har således normalt kun været adgang for forskere, der havde et videnskabeligt formål med deres besøg. I de senere år er der dog også givet adgang til, at maksimalt tusind andre besøgende årligt kan få adgang til øen. Disse besøg kan kun finde sted med ledsagelse af Corpo Forestale og kan maksimalt vare seks timer.

Øen rejser sig de fleste steder stejlt fra havet, og vegetationen er sparsom. Kun på vestsiden er der en naturlig landingsplads for småskibe ved Cala Maestra, og det er da også her øens eneste bebyggelse er. På grund af den barske natur og begrænsede mængder ferskvand, har øen aldrig haft mange beboere. Den første faste beboer siges at have været San Mamiliano, der var biskop i Palermo, men som på grund af forfølgelse fra vandalerne flygtede og slog sig ned som eremit i en hule på Montecristo, som i dag kaldes Grotta del Santo, Helgenens Grotte.

I det 7. århundrede blev der grundlagt et benediktinerkloster på øen, som i de følgende århundreder voksede sig større. I 1553 blev klosteret imidlertid overfaldet af pirater, og munkene forlod øen, der i de følgende århundreder var ubeboet. Ifølge en legende gemte munkene forinden en guldskat et sted på øen, som aldrig er blevet fundet. Det var denne legende der inspirerede Alexandre Dumas til romanen Greven af Monte Cristo. Klosteret ligger i dag i ruiner, bl.a. fordi lykkejægere gennem tiderne har ledt efter skatten. Det formodes at denne skat nu er fundet, ikke på Montecristo, men i en kirke i Sovana på det italienske fastland.

I 1852 blev øen købt af englænderen George Watson-Taylor, der opførte den nuværende bebyggelse ved Cala Maestra. Senere overgik øen til det italienske kongehus, der selv i en årrække benyttede øen til ferieophold, hvorfor øens villa fortsat kaldes Villa Reale, Den Kongelige Villa. Kongehuset lejede senere øen ud til jagtreservat. Under 2. verdenskrig opførtes der en fælles italiensk-tysk militærinstallation på øen. Efter krigen var øen i privateje i en årrække, men blev i 1971 overtaget af den italienske stat og den har herefter været naturreservat.

Øen har trods den barske natur et rigt dyreliv. Især er øen kendt for sin vilde geder, som der menes at være ca. 200 eksemplarer af. I havet omkring øen findes desuden sæler. Desuden yngler mange fugle på øen. Det gælder bl.a. den sjældne korsikanske måge, almindelig skråpe, vandrefalk og høgeørn. Desuden besøges øen af mange trækfugle.

Eksterne henvisninger

Kilder 

Øer i Italien
Helpyourselfish

Helpyourselfish er det femte studiealbum af den danske rockgruppe D-A-D. Albummet udkom den 1. marts 1995 på Medley Records. Det er optaget i Canada og er det første album, hvor de bruger D:A:D som forkortelse i stedet for D.A.D. Albummets cover blev kåret til Årets danske cover ved Dansk Grammy 1996, mens musikvideoen til førstesinglen "Reconstrucdead" blev kåret til Årets danske musikvideo.

Helpyourselfish solgte 80.000 eksemplarer i Danmark, og 70.000 eksemplarer i udlandet.

Spor 
 "Reconstrucdead"
 "Written in Water"
 "Helpyourselfish"
 "Soulbender"
 "Unowned"
 "Candid"
 "Blood In/Out"
 "Prayin' to a God"
 "Naked (But Still Stripping)"
 "Are We Alive Here???"
 "It'swhenit'swrongit'sright"
 "Flat"'
 "Time Swallows Time" (japansk bonus spor)

Kilder 

D-A-D-album
Album fra 1995
Dødløft

Dødløft er en styrketræningsøvelse der benyttes sportsgrene hvor funktionel styrke er vigtigt, herunder blandt andet atletik og kaosboldspil.

Før man begiver sig i gang med at udføre dødløft er det vigtigt at teknikken er korrekt, ellers kan øvelsen have alvorlige negative konsekvenser. På trods kvaliteten af øvelsen, er der mange der har misforstået eller undervurderet øvelsens effektivitet,  muligvis fordi folk er bange for at få skader. Dødløft er en af de tre store multiøvelser. De to andre er squat og bænkpres. Det er også de øvelser der konkurreres i inden for kraftsporten styrkeløft. Der findes imidlertid mangle flere multiøvelser, eksempelvis miltary press, bentover rows, dips og chin-ups. Grunden til at dødløft betegnes en multiøvelse, er at der trænes mange muskelgrupper ad gangen, primært ryg, nakke, ben og underarme.

Støtteøvelser til dødløft 
Når der trænes for at udvikle en større kraft i dødløft, bør der trænes i form af konventionel dødløft eller sumo dødløft. Det er de to teknikvarianter der er lovlige at anvende inden for styrkeløft. Der findes imidlertid en lang række varianter af dødløft, blandet andre rumænsk dødløft og stiff-legged dødløft, som kan implementeres i et træningsprogram, med det formål at øge kraften i dødløft.

Rekorder 
Islandske Benedikt Magnusson er indehaver af verdensrekorden i dødløft. Den 5. april 2009 lykkedes det ham at løfte 460 kg.

Referencer

Litteraturliste 
 

Styrketræning
Kropsforandring
Sjællands Odde

Sjællands Odde er en ca. 15 km lang halvø på nordvestkysten af Sjælland mellem Kattegat og Sejerø Bugt. Fra oddens yderste punkt Gniben strækker stenrevet Sjællands Rev sig 10 km mod nordvest ud i Kattegat.

I stenalderen var Sjællands Odde en ø, som senere tiders landhævning gjorde landfast med Sjælland.

Landsbyen Overby har en velbevaret landsbystruktur med kun få udflyttergårde. I byen ligger Odden Kirke, som er forsynet med dekorative kalkmalerier i form af blomster- og bladdekorationer med fuglemotiver.

På nordkysten ligger Havnebyen med fiskerihavn. I øvrigt er odden præget af store sommerhusområder.

I nyere tid har odden fået stor trafikal betydning på grund af færgeruterne fra Odden Færgehavn på sydkysten til først Ebeltoft i 1966 og fra 1999 også til Aarhus, efter nedlæggelsen af DSB's rute mellem Kalundborg og Aarhus. De to ruter betjenes af hurtige katamaranfærger fra Mols-Linien.

Referencer 

Halvøer i Danmark
Odsherred Kommunes geografi